
TEHNISKĀ SPECIFIKĀCIJA UN TEHNISKAIS PIEDĀVĀJUMS
“Zvanu centra pakalpojuma un SMS izsūtīšanas pakalpojuma nodrošināšana”
(Id. Nr. NVA 2026/5)

Tehniskā specifikācija nosaka prasības, kas pakalpojuma sniedzējam būs jāievēro, izveidojot un nodrošinot zvanu centra (turpmāk – ZC) pakalpojumu un SMS izsūtīšanas funkcionalitāti, t.sk. iekārtu nodrošināšanu, pieslēgšanu pasūtītāja esošajā korporatīvajā datu tīklā un pakalpojuma uzturēšanu visā līguma darbības laikā.

	Pasūtītāja izvirzītās prasības
	Pretendenta tehniskais piedāvājums
(pretendents norāda, vai nodrošina prasības izpildi, un apraksta izpildes veidu)

	I Infrastruktūras prasības

	Infrastruktūra, kapacitāte un kopējā funkcionalitāte:
1) jānodrošina 8 ZC aģentu darba vietas, kuras, pēc pasūtītāja pieprasījuma, nodrošināmas attālināti, Latvijas teritorijā pasūtītāja norādītajā vietā, konkrēta darba vietu fiziskā atrašanās vieta nedrīkst ietekmēt pakalpojuma nepārtrauktību, kvalitāti, datu drošību un pasūtītāja iespēju uzraudzīt pakalpojuma izpildi;
2) jānodrošina ZC risinājums vienotā web rīkā, nodrošinot zvanu apstrādi, SMS un e-pasta izsūtīšanu/ saņemšanu;
3) jānodrošina integrēta datortelefonija (CTI);
4) pakalpojuma sniedzējs nodrošina ZC zvanu detaļu pierakstu (CDR), sarunu audioierakstu un citu ar pakalpojuma izpildi saistīto datu nodošanu pasūtītājam saskaņā ar pasūtītāja norādīto tehnisko kārtību, datu formātiem un piekļuves tiesību principiem; datu nodošanas kārtība, biežums, formāts, glabāšanas termiņi un piekļuves tiesības tiek saskaņotas ieviešanas posmā un dokumentētas nodošanas-pieņemšanas vai konfigurācijas dokumentācijā.
5) jānodrošina iespēja integrēt ZC ar vismaz vienu pasūtītāja datubāzi.
	

	ZC jānodrošina katrai darba vietai iespēja lietot šādas funkcijas:
1) zvana gaidīšana;
2) zvana automātiska atsaukšana;
3) zvana gaidīšanas vizuāla attēlošana;
4) automātisks atzvans;
5) zvanītāja numura piegāde;
6) lietotāja izvēlētā zvana akceptēšana;
7) izsaukuma pāradresācija – visi izsaukumi;
8) izsaukuma pāradresācija, ja aizņemts;
9) izsaukuma pāradresācija, ja nav atbildes;
[bookmark: _GoBack]10) zvanītāja numura indikācija;
11) izsaukumu gaidīšana;
12) izsaukumu pārsūtīšana ar un bez konsultācijas;
13) izsaukumu noturēšana.
	

	II Zvanu centra funkcionalitāte

	Zvanu apstrādes un organizēšanas funkcionalitāte:
1) ZC aģentu grupa – iespēja definēt vienu telefona numuru uz daudziem aģentiem;
2) pēc kontakta ar ZC aģentu, jānodrošina klientam iespēja novērtēt zvanu (aģenta sniegto informāciju).
	

	IVR (Interactive Voice Response) funkcionalitāte:
1) dinamiska IVR uzbūve – iespēja veidot IVR tā, lai atkarībā no dienas laika un/ vai zvanītāju skaita rindā, sistēma pati var mainīt zvanu maršrutēšanas principus;
2) ārkārtas situācijas režīms – risinājumam jānodrošina iespēja manuāli un/ vai automātiski ieslēgt ārkārtas situācijas režīmu (piemēram, gadījumos, ja pārstāj strādāt pasūtītāja atbildībā esošs serviss);
3) pasūtītājam jābūt iespējai patstāvīgi veikt IVR konfigurācijas izmaiņas, izmantojot tīmekļa bāzētu administrēšanas interfeisu, kas ļauj veikt pamata konfigurācijas izmaiņas bez programmēšanas zināšanām; pakalpojuma sniedzējs nodrošina pasūtītāja norīkoto darbinieku apmācību IVR administrēšanai un pamata izmaiņu veikšanai ne mazāk kā 8 akadēmisko stundu apjomā vai citā ar pasūtītāju saskaņotā apjomā, kas nepieciešams risinājuma pilnvērtīgai lietošanai;
4) izpildītājam jānodrošina vismaz 6 IVR izvēļņu audioieraksti;
5) MI IVR/ virtuālais konsultants – ja pasūtītājs, līguma darbības laikā lemj par automatizētas pirmreizējās klientu konsultēšanas funkcionalitātes izmantošanu, tā ieviešana notiek tikai pēc atsevišķas pušu saskaņošanas, nosakot apstiprinātus konsultēšanas scenārijus, ierobežojumus, cilvēka kontroles mehānismus, datu apstrādes nosacījumus un informācijas sniegšanas atbildības robežas – šāda funkcionalitāte nav obligāta minimālā prasība piedāvājuma atbilstībai.
	

	Zvanu rindas funkcionalitāte:
1) jānodrošina iespēja uzturēt rindā vismaz 15 zvanītājus;
2) jānodrošina atšķirīgi paziņojumi, gaidot rindā, atkarībā no gaidīšanas laika un rindas garuma;
3) jānodrošina iespēja veidot dažādus zvanu aprites kritērijus, definējot konkrētus aģentus katrā rindā, iespēju meklēt brīvos aģentus rindās un algoritmus zvanu maršrutēšanai;
4) Overflow mehānisms – brīžos, kad ienākošo zvanu apjoms ir lielāks, nekā ZC aģenti spēj apkalpot, jābūt iespējai tos novirzīt ārpus ZC (uz reģiona filiāli); novirzīšana jārealizē, iepriekš definējot parametrus (piemēram, maksimālo gaidīšanas laiku rindā vai zvanu skaitu rindā), kurus sasniedzot, ienākošie zvani tiek novirzīti automātiski;
5) ja gaidīšana rindā sasniedz definēto ilgumu vai kopējais gaidīšanas laiks rindā ir lielāks par definēto laiku, jānodrošina iespēja zvanītājam pieprasīt atzvanu no aģenta.
	

	ZC aģentu darba vietu funkcionalitāte:
1) katram ZC aģentam jābūt savai unikālai sistēmas autorizācijas parolei, kas identificē aģentu;
2) aģentam autorizējoties lietotnē, automātiski uzrādās statuss – pierakstījies;
3) aģentam izrakstoties no lietotnes, automātiski uzrādās statuss – izrakstījies;
4) aģentam, kas lietotnē ir pierakstījies, ir iespēja norādīt statusu;
4.1) ZC aģentu lietotnes funkcionalitāte – jānodrošina iespēja uzrādīt šādu ienākošo zvanu informāciju:
- zvanītāja numurs;
- laiks un ilgums;
- zvanītāja veiktā izvēle IVR sistēmā (rindas izvēlne);
- iepriekšējā zvana datums un laiks;
4.2) jānodrošina iespēja veikt vismaz šādas darbības ar ienākošo zvanu:
- saglabāt informāciju par zvanītāju;
- pievienot iepriekš definētas sarunu klasifikatoru tēmas/ apakštēmu;
- pāradresēt zvanu uz citu aģentu, kā arī citu fiksēto vai mobilo tālruni;
- izmantot konferences zvana funkciju ar iespēju pievienot piecus sarunas dalībniekus;
- atbildēt uz zvanu no jebkura vienlaikus aktivizēta aģenta profila;
- saglabāt tālruņa numuru zvanītāju katalogā;
- pievienot piezīmes par sarunu ar klientu;
- izveidot jaunu atzvanīšanas uzdevumu;
4.3) zvanu aizturēšanas funkcionalitāte:
- jānodrošina iespēja nākamo zvanu (pēcapstrāde) aizturēt uz laiku, kas nepieciešams aģentam, lai pabeigtu informācijas apstrādi par iepriekšējo zvanu;
- jānodrošina iespēja pieslēgt taimeri, iepriekšējā zvana apstrādes maksimālā ilguma definēšanai;
4.4) izejošo zvanu veikšanas funkcionalitāte:
- atzvana iespēja klientam pēc atbildes noskaidrošanas;
- zvans citam darbiniekam/ kolēģim jautājuma noskaidrošanai;
- atzvana iespēja klientam, apstrādājot klientu atstātos balss pasta paziņojumus;
4.5) zvanu apstrādes uzsākšana no gaidīšanas režīma jāvar veikt zaudētiem zvaniem un balss pastā atstātiem paziņojumiem;
4.6) drošs personalizēts izejošais zvans un attālināta klienta autentifikācija – ja pasūtītājs, līguma darbības laikā lemj par šādu nākotnes integrācijas iespēju, tā ieviešana notiek tikai pēc integrācijas tehnisko aprakstu, drošības prasību, datu apstrādes kārtības un izmaksu abpusējas saskaņošanas – attālinātas klienta autentifikācijas ar Smart-ID, eParaksts mobile vai līdzvērtīgu risinājumu nodrošināšana nav obligāta minimālā prasība.
	

	Sarunu audioierakstu sistēmas funkcionalitāte:
1) ierakstu arhivēšana – jānodrošina ZC zvanu ierakstu glabāšana/ arhivēšana vismaz 4 mēnešus;
2) sarunu ierakstu pieejamība atskaišu sistēmā:
- jānodrošina sarunu audioierakstu (mp3 formātā) noklausīšanās iespēja kopējā atskaišu sistēmā;
- atskaišu sistēmai jānodrošina iespēja definēt dažādu līmeņu piekļuvi veiktajiem ierakstiem;
3) jānodrošina visu izejošo un ienākošo sarunu ierakstīšana;
4) jānodrošina iespēja zvanu arhīvu pārnest uz pasūtītāja datu nesēju;
5) pasūtītājs, līguma darbības laikā, var pieprasīt papildu funkcionalitāti sarunu audioierakstu marķēšanai, transkripcijai, anonimizācijai un kvalitātes analīzei, ja šāda funkcionalitāte ir pieejama pakalpojuma sniedzēja piedāvātajā risinājumā un puses ir saskaņojušas tās ieviešanas kārtību, datu aizsardzības nosacījumus un izmaksas – šāda funkcionalitāte nav obligāta minimālā prasība piedāvājuma atbilstībai.
	

	Atskaišu sistēmas iespējas:
1) web interfeiss – jānodrošina piekļuve atskaitēm, izmantojot web interfeisu;
2) atskaišu sistēmā jābūt pieejamai vismaz šādai informācijai:
- atskaite par visiem ZC ienākošajiem un izejošajiem zvaniem;
- pilna atskaite par aģentu aktivitātēm un iespēja salīdzināt šos datus starp aģentiem;
- informācija par veiktajiem un saņemtajiem zvaniem katram aģentam, laika periodos – mēnesis, diena, stunda, tēma;
- informācija par neatbildētajiem zvaniem un pazaudētajiem zvaniem par konkrētu dienu;
3) individuālas atskaišu formas – jānodrošina iespēja pielāgot atskaišu veidošanu;
4) datu eksportēšana – jānodrošina iespēja izvēlēties atskaitēm konkrētu laika periodu un eksportēt atskaišu sistēmas datus csv un xlsx formātos;
5) jānodrošina definēto atskaišu automātiska ģenerēšana definētajā laikā un automātiska nosūtīšana uz vienu vai vairākiem pasūtītāja norādītiem e-pastiem, kā arī jānodrošina atšķirīgus piekļuves līmeņus un atskaišu skatus dažādām pasūtītāja lietotāju grupām; ZC noslodzes un aģentu statusu dati jāatspoguļo reālā laikā vai ar tehniski pamatotu aizturi, kas nepārsniedz 30 sekundes, ja vien pasūtītājs un pakalpojuma sniedzējs nav vienojušies par citu intervālu;
6) jānodrošina zvanu detaļu pierakstu (CDR) ģenerēšana, uzskaite par sekmīgajiem un nesekmīgajiem izsaukumiem, kā arī CDR ievietošana un uzglabāšana atskaišu sistēmā;
7) pasūtītājs, līguma darbības laikā, var pieprasīt papildu funkcionalitāti automatizētu MI balstīta sarunu satura analīzei un NPS aprēķinam, ja šāda funkcionalitāte ir pieejama pakalpojuma sniedzēja piedāvātajā risinājumā un puses ir saskaņojušas tās ieviešanas kārtību, datu aizsardzības nosacījumus un izmaksas – šāda funkcionalitāte nav obligāta minimālā prasība piedāvājuma atbilstībai.
	

	Aģentu uzraudzības sistēma:
1) web bāzēta sistēma, kas paredzēta ZC vadītājam uz datora ekrāna, un atspoguļo notikumus par pašreizējo dienu un darba laiku;
2) sistēmai jāidentificē šādi ZC aģentu statusi:
- pieslēdzies rindai un kurai rindai;
- saņem ienākošo zvanu;
- veic izejošo zvanu;
- ir pauzē/ atpūtas režīmā;
- ir pēcapstrādē;
3) ZC aģentu statusu laukiem (katram atsevišķi) jāsatur šāda informācija par ZC aģentu:
- vārds un uzvārds;
- individuālais kods;
- saņemto, veikto un neatbildēto zvanu skaits;
- laiks kopš pēdējā statusa maiņas;
4) ZC rindu uzraudzība – sistēmai jānodrošina šādas rindu informācijas atspoguļošana:
- rindu nosaukumi;
- atbildēto pret neatbildēto zvanu procentuālais sadalījums par katru rindu;
- kopējais zvanu skaits;
- atbildēto zvanu skaits;
- neatbildēto zvanu skaits;
- informācija, cik cilvēki gaida rindā.
	

	SMS izsūtīšanas funkcionalitāte:
1) jānodrošina SMS izsūtīšanas funkcionalitāte no ZC aģenta lietotnes un pasūtītāja sistēmas, izmantojot REST servisu;
2) plānotais nosūtīto SMS skaits mēnesī – 60 000.
	

	III Sakaru līnijas prasības

	1) SIP līnijai jānodrošina vismaz 8 vienlaicīgi sarunu kanāli;
2) SIP signālu pārraide caur pasūtītāja internetu ir jāšifrē;
3) jānodrošina SIP līnijas rezervēšana – brīdī, kad starp pakalpojuma sniedzēja tīklu un pasūtītāja centrāli pazūd savienojums, pakalpojuma sniedzēja centrālā tīkla pusē automātiski jāuzliek iepriekš atrunātas ienākošo zvanu pāradresācijas uz atbilstošiem mobilajiem telefonu numuriem vai “Avārijas IVR sistēmu”
	

	IV “Avārijas IVR sistēma” tehniskās prasības

	1) sistēmai jābūt izvietotai pakalpojuma sniedzēja datu centrā un jāspēj darboties arī brīžos, kad ZC nav sasniedzams;
2) jānodrošina IVR paziņojumi, līdzvērtīgi kā paredzēts ZC tehniskās specifikācijas prasībās
	

	V Numerācijas prasības

	Jānodrošina visu pasūtītāja esošo uz ZC attiecināmo astoņzīmju numuru saglabāšana.
	

	VI Minimālās funkcionālās un tehniskās prasības

	1) jānodrošina līdz 8 gab. profesionālās (zvanu un kontaktu centriem paredzētās) ZC austiņas aģentiem;
2) ZC austiņām jābūt savienojamām un savietojamām ar datortehniku;
3) mikrofona novietojumam jābūt ar iespēju mainīt to no kreisās uz labo pusi;
4) jānodrošina audio atskaņošana frekvenču diapazonā vismaz no 100-10 000 Hz;
5) ZC austiņu mikrofonam jāatbalsta trokšņu slāpēšanas funkcija;
6) gadījumos, kad ZC austiņas nolietojušās vai bojātas, pēc pasūtītāja pieprasījuma, tās tiek nomainītas uz jaunām, bet ne biežāk kā reizi kalendārajā gadā
	

	VII Vispārējās prasības

	1) pakalpojuma sniedzējam jānodrošina tehnisko un organizatorisko atbalstu pasūtītāja esošo uz ZC attiecināmo tālruņa numuru, t.sk. bezmaksas tālruņa numura – 80200206 un tālruņa numura +371 67507861, saglabāšanas/ portēšanas procesā; numuru saglabāšanas/ portēšanas procesu pasūtītājs organizē sadarbībā ar jauno pakalpojuma sniedzēju un esošo elektronisko sakaru pakalpojumu sniedzēju, nodrošinot nepieciešamo informāciju, pilnvarojumus un dokumentus;
2) pakalpojuma sniedzējam jānodrošina bezmaksas (800.) zvana pakalpojums, saglabājot esošo numuru – 80200206;
3) pakalpojuma sniedzējam jānodrošina iespēja zvaniem no ārzemēm uz standarta tālruņa numuru, kas ir ZC sastāvdaļa, +371 67507861;
4) jānodrošina iespēja izmantot pieslēgumu nepārtrauktā režīmā (24 stundas diennaktī, 7 dienas nedēļā);
5) pakalpojuma sniedzējam jānodrošina palīdzības dienesta apkalpošana pa tālruni
	

	VIII Iekārtu piegāde

	1) pakalpojuma sniedzējs piegādā pasūtītājam ZC austiņu sistēmas – līdz 8 vienībām; minētais vienību skaits ir maksimālais iegādājamo vienību skaits, un pasūtītājam ir tiesības iegādāties mazāku vienību skaitu;
2) pakalpojuma sniedzējam, veicot iekārtu piegādi, darbi jāveic tā, lai pēc iespējas mazāk ietekmētu pasūtītāja esošo infrastruktūru;
3) pakalpojuma sniedzējs nodrošina ZC risinājuma ieviešanu, konfigurēšanu, testēšanu, pasūtītāja norādīto darbinieku apmācību un nodošanu ekspluatācijā ne vēlāk kā 30 kalendāro dienu laikā no līguma spēkā stāšanās dienas; sākotnējā risinājuma testēšana veicama ne vēlāk kā 20 darba dienu laikā no līguma spēkā stāšanās dienas, ja puses nevienojas par citu termiņu objektīvu tehnisku apstākļu dēļ;
4) pakalpojuma sniedzējam jānodrošina bojājumu novēršana ne ilgāk kā 4 stundu laikā no bojājuma pieteikšanas brīža, ja bojājums noticis darba laikā (darba dienās no plkst. 08.30-17.00); minētie laiki nav spēkā, ja ir bojāta pasūtītāja aparatūra
	

	IX Krievijas Federācijas un Baltkrievijas Republikas izcelsmes preču/ pakalpojumu aizliegums

	Pakalpojuma sniedzēja tehniskajam piedāvājumam jāatbilst Latvijas normatīvajam regulējumam par Krievijas Federācijas un Baltkrievijas Republikas izcelsmes preču un pakalpojumu ierobežojumu.

